《雨中花慢》
宋代·张生

事往人离，还似暮峡归云，陇上流泉。奈强分圆镜，枉断哀弦。常记酒阑歌畔，难忘月底花前。旧携手处，层楼朱户，触目依然。
从来惯向，绣帏罗帐，镇效比翼纹鸳。谁念我、而今清夜，常是孤眠。入户不如飞絮，傍怀争及炉烟。这回休也，一生心事，为尔萦牵。

作者简介：失其名，生卒年、籍贯皆不详。《全唐诗》收其答李节度姬诗1首(附李节度姬诗后)。参见李节度姬。